stanford-oval/wikipedia huggingface dataset:
Some Que Ele Vem Atrás
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ברזיל | טופ 100 ברזיל | 2 |  |
|  פורטוגל | מצעד הסינגלים הפורטוגזי | 63 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ברזיל | טופ 100 ברזיל | 2 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 באוקטובר 2019 | הזרמת מוזיקה • הורדה דיגיטלית | וורנר מיוזיק |  |
הערות שוליים

↑  רונאל, ריקרדו ויסמרק, רפאל אוגוסטו, מורילו הוף
↑  אניטה, מריליה מנדונסה, רפאל קסטילהול
1 2 3 4  Anitta & Marília Mendonça – Some Que Ele Vem Atrás (באנגלית), נבדק ב-2020-12-06
↑  União Brasileira de Compositores, Rankings, www.ubc.org.br (ב־)
↑  Anitta feat. Marília Mendonça - Some Que Ele Vem Atrás translation in English, musiXmatch (באנגלית)
↑  Some que ele vem atrás, נבדק ב-2020-12-06
1 2 3  Anitta & Marília Mendonça - Some Que Ele Vem Atrás (Official Music Video)
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| --- | --- |
בקרת זהויות :  MusicBrainz release group: 8993faa9-4b36-42bd-b30e-221bde8544a7
DNA עתיק

DNA שהופק מכבד בן 4,000 שנים של כהן מצרי עתיק
DNA עתיק (aDNA) הוא DNA שמבודד מדגימות עתיקות. עקב תהליכי ההתיישנות שעובר החומר, ה-DNA העתיק מתפורר יותר בהשוואה לחומר גנטי טרי. אפילו בתנאי השימור הטובים ביותר, בחלוף 0.4-1.5 מיליון שנים, כמות ה-DNA בדגימה לא תאפשר לבצע ריצוף כהלכה.
מאז מיסוד תחום חקר ה-DNA העתיק, שוחזר חומר גנטי משלדים מהתקופה הפלאוליתית, מרקמות חנוטות, מאוספים ארכיוניים של דגימות רפואיות לא קפואות, משרידי צמחים משומרים, מקרקע קפואה, וממצאים שהתגלו בחפירות ארכאולוגיות.
היסטוריה של חקר DNA עתיק > שנות ה-80

המחקר הראשון של מה שעתיד להיקרא לימים DNA עתיק, בוצע בשנת 1984, כאשר ראס היגוצ'י ועמיתיו באוניברסיטת קליפורניה בברקלי, דיווחו כי שרידי DNA ממוצג מוזיאלי של קואגה לא רק שהשתמרו בו מקץ 150 שנה מרגע מותו של הפרט, אלא שגם ניתן למצות שרידים אלה ולרצפם. במהלך השנתיים הבאות, באמצעות מחקר של מוצגים שהשתמרו באופן טבעי או נחנטו, הגנטיקאי האבולוציוני סוונטה פבו אישש כי תופעה זו איננה מוגבלת אך ורק למוצגים מוזיאליים בני זמננו אלא שניתן ליישם את שיטות המחקר למגוון של מוצגים אנושיים שנחנטו ואשר גילם המשוערך עומד על אלפי שנים.
התהליכים המעבדתיים הנדרשים על מנת לרצף DNA עתיק באמצעות שיבוט בקטריאלי היוו אבן נגף בפיתוח תחום חקר ה-DNA העתיק. עם זאת, פיתוח שיטת ה-PCR בשנות ה-80 המאוחרות סייע להתקדמות התחום בצורה מהירה למדי. כיום ידוע כי PCR המבוסס על הגברת פריימר כפול מביא לקבלת ממצאים שגויים בתהליך הריצוף (DNA מעוות ובלתי אותנטי). תחת זאת, נהוג להשתמש ב-PCR מקונן המבוסס על ריבוי פריימרים כדי להתגבר על חסרונות אלה.
היסטוריה של חקר DNA עתיק > שנות ה-90

העידן שבא לאחר המצאת ה-PCR לווה בגל של פרסומים מטעם קבוצות מחקר שטענו כי הצליחו לבודד DNA עתיק. בהמשך לכך, פורסמה סדרה של ממצאים שטענו כי DNA אותנטי ניתן למיצוי מדוגמאות בנות מיליוני שנים, אשר זכו לשם "DNA מתקופת טרום-המבול" (Antediluvian DNA). רוב הטענות התבססו על שחזור DNA מאורגניזמים שנשתמרו בתוך ענבר. נטען בין היתר כי רצפים שמוצו מתוך חרקים כגון דבורים חסרות-עוקץ, טרמיטים ויתושי עצים, כמו גם צמחים ובקטריות, מוצו מענבר דומיניקני שמתוארך לתקופת האוליגוקן; דווח גם כי מוצה DNA אותנטי מתוך מקורות של חדקוניות שנשתמרו בענבר לבנוני, שתוארכו לתקופת הקרטיקון. טענות אלה לא הוגבלו אך ורק לגבי ענבר.
עוד פורסמו דיווחים על שיירי צמחים שנשתמרו במשקעים המתוארכים לתקופת המיוקן. בשנת 1994, וודוורד ועמיתיו כתבו כי את מה שנחשב לאחד הממצאים המשמעותיים עד אותה העת, רצפי ציטוכרום מיטוכונדריאלי שמוצו מעצמות דינוזאור שגילן המשוער הוא למעלה מ-80 מיליון שנה.
בשנת 1995, שני מחקרים נוספים דיווחו כי רצפי DNA של דינוזאור מוצו מביצה מתקופת הקרטיקון. נדמה היה כי תחום חקר ה-DNA העתיק יחולל מהפכה בכל הקשור לידע על עברו האבולוציוני של כדור הארץ. מעבר לממצאים אלה גם שוחזרו רצפים הלו-בקטריאליים בני 250 מיליון שנה שמוצו מהליט.
בתקופה זו גם התפתחה ההבנה של קינטיקת שימור DNA. הסיכונים של זיהום דוגמאות וגורמי סיבוך מחקריים, הובילו את החוקרים בתחום זה להסתכל על הממצאים בצורה ספקנית יותר. מספר ניסיונות זהירים נעשו על מנת לשחזר רבים מהממצאים הקודמים, והתחוור כי כל הטענות בדבר DNA עתיק בן עשרות מיליוני שנים ששוחזר ורוצף כהלכה, אינן אותנטיות.
היסטוריה של חקר DNA עתיק > שנות האלפיים

על מנת להתמודד עם נזקי השינויים ב-DNA לאחר המוות, בשנת 2007 הוצגה שיטת הגברה באמצעות הרחבה של פריימר יחיד. בשנת 2009, תחום חקר ה-DNA העתיק עבר מהפכה עת הוצגו טכניקות מחקר זולות ביחס לקיים עד אותה תקופה. השימוש בטכניקות ריצוף של הדור הבא, ומאפשרות תפוקה גבוהה, התבררה כחיונית לשחזור הגנומים של אורגניזמים עתיקים או כאלה שנכחדו. כמו כן, נבנתה ספריית DNA חד-גדילי, אשר הציתה עניין רב בקרב חוקרי DNA עתיק.
בנוסף להתפתחויות הטכנולוגית, התפתחו גם תקנים וקריטריונים טובים יותר המשמשים להערכת תוצאות DNA, כמו גם הבנה טובה יותר של סך הבעיות הפוטנציאליות הטמונות במחקר DNA עתיק.
בעיות אפשריות > זיהום

דגימות DNA עתיקות עשויות להיות מזוהמות על ידי DNA אנושי מודרני ועל ידי DNA מיקרוביאלי (שרובו עתיק). בשנים האחרונות פותחו שיטות למניעת זיהום אפשרי של דגימות aDNA. השיטות כוללות חילוץ חלקים בתנאים סטריליים ושימוש במתאמים מיוחדים לזיהוי מולקולות ששייכות לדגימה המקורית. בנוסף, קיימים יישומים מתחום הביואינפורמטיקה המאפשרים להעריך את מידת הזיהום ברצף באמצעות השוואה לרצפים מוכרים.
בעיות אפשריות > תהליכי פירוק

עקב תהליכי פירוק שעובר DNA בחלוף הזמן (בין היתר דיאמינציה וקיטוע), ה-DNA העתיק פחות איכותי מחומר גנטי מודרני. חוסר השרידות של ה-aDNA לאורך זמן מגביל את אפשרויות הניתוח שלו, ובחלוף זמן רב קשה לקבל דגימות מוצלחות. קיים מתאם בין כמות הזמן שחלפה לבין פירוק ה-DNA, אך תנאי הסביבה יכולים לגרום למתאם להיות לא אחיד. בשל כך, סביר שדגימות שהשתמרו בתנאים שונים תתפרקנה באופן שונה, גם אם גיל הדגימות זהה. תנאי הסביבה עשויים להשפיע על הדגימה גם לאחר שלב החפירה, שכן שיעורי ריקבון ה-DNA עשויים להשתנות בהתאם לתנאי האחסון. גם בתנאי השימור הטובים ביותר, 0.4-1.5 מיליון שנים הן הגבול העליון לגיל הדגימה המאפשר ריצוף של ה-DNA בטכנולוגיות מודרניות.
במחקר שעסק בדעיכה של DNA מיטוכונדריאלי וגרעיני בעצמות מואה, הוצג מודל של פירוק DNA מיטוכונדריאלי לכדי אורך ממוצע של זוג בסיסים יחיד וזאת לאחר 6.83 מיליוני שנים בטמפרטורה של 5 - מעלות צלזיוס. קינטיקת הדעיכה נמדדה על ידי ניסויי התיישנות מואצת שהדגימו בפירוט את ההשפעה המשמעותית של תנאי האחסון (כגון טמפרטורה ולחות) על דעיכת ה-DNA. פירוק של DNA גרעיני מתרחש לכל הפחות במהירות כפולה מזה של רעהו המיטוכונדריאלי. מסיבה זו, המסקנות במחקרים מוקדמים שדיווחו על שחזור של DNA עתיק בהרבה, לדוגמה של הדינוזאור מתקופת הקרטיקון, ייתכן כי נבעו מזיהום של הדגימה.
בעיות אפשריות > התיישנות

מאמר ביקורתי שסקר את הספרות בנושא DNA עתיק במהלך שנות התפתחות התחום, גרס כי מספר מחקרים שנעשו לאחר שנת 2002 הצליחו בהגברת DNA שמוצה משרידים בני למעלה ממאות אלפי שנים. הערכת סיכונים מקיפה יותר שנעשתה לגבי זיהום סביבתי, כמו גם מחקרים בנושא היציבות הכימית של DNA, הציפו סימני שאלה לגבי הממצאים שפורסמו עד אותה עת. כך, ה-DNA שנטען כי מוצה מדינוזאור נחשף בהמשך ככרומוזום Y אנושי, וכן ה-DNA שדווח כי היה עטוף בהלו-בקטריה ספג ביקורת שהתבססה על הדמיון שלו לבקטריות מודרניות, מה שהצביע על קיומו של זיהום. מחקר משנת 2007 הציע כי דגימות ה-DNA הבקטריאלי הללו ככל הנראה לא שרדו מימי קדם ועד זמננו, אלא המדובר בתוצר של פעילות מטבולית איטית וארוכת שנים.
DNA עתיק עשוי לכלול כמות גדולה של מוטציות הנוצרות לאחר המוות, והמתעצמות ברבות הזמן. מספר אזורים של הפולי-נוקלאוטיד רגישים יותר לפירוק שכזה, כך שרצף מידע יכול עקרונית "לעקוף" מסננים סטטיסטיים שמטרתם לוודא את תקפות המידע בעת תהליך ניתוח הנתונים. למול שגיאות ריצוף אפשריות, יש לנקוט משנה זהירות בכל הקשור לפרשנות של גודל האוכלוסייה הנחקרת. התמרות כימיות שמקורן בדיאמינציה של שיירי ציטוזין נוטות להופיע בהמוניהן ברצפי DNA עתיק. קידוד שגוי מציטוזין לתימין ומגואנין לאדנין ניצב בבסיס מרבית השגיאות הללו.
DNA לא אנושי

על אף הבעיות שנקשרו בשמו של DNA מתקופת טרום-המבול, פורסמה מאז מיסוד התחום שורה הולכת וגדלה של רצפי DNA עתיק שמוצו ממינים רבים של בעלי חיים וצמחים. רקמות שנבחנו כוללות שרידי בעלי חיים שנחנטו מלאכותית או טבעית, עצמות, צואה קדומה, דוגמאות כוהל שנשתמרו, ערימות פסולת של מכרסמים, שרידי צמחים יבשים, וכן מיצויים של DNA מבעלי חיים או צמחים היישר מתוך דגימות קרקע.
ביוני 2013, קבוצה של חוקרים ובהם אסקה ווילרסלב, מרכוס תומאס, פיוס גילברט ואורלנדו לודוביק מהמרכז לגאו-גנטיקה במוזיאון הטבע של דנמרק (המשויך לאוניברסיטת קופנהגן) הכריזה כי הצליחה לרצף DNA של סוס, בן 560–780 אלפי שנים, וזאת באמצעות מיצוי חומרים מעצם רגלית שנמצאה קבורה בקפאת-עד ביוקון שבקנדה.
קבוצה גרמנית פרסמה, גם כן בשנת 2013, כי הצליחה לשחזר גנום מיטוכונדריאלי של דב בן למעלה מ-300 אלפי שנים, ובכך הוכיחה כי DNA עתיק אותנטי יכול להשתמר במשך מאות אלפי שנים מחוץ לקפאת-עד. בשנת 2021 דווח כי רצף DNA עתיק אף יותר, אשר השתמר בקפאת-עד, מוצה מתוך שתי ממותות סיביריות בנות למעלה ממיליון שנה.
בשנת 2016 נחקר DNA כלורופלסטי שמוצה מליבת משקעים ימיים, ונמצא DNA של צורניות שמתוארך ל-1.4 מיליון שנה טרם זמננו ובכך נקבע שיא חדש של גיל DNA עתיק אותנטי. קבוצתו של קירקפטריק מצאה כי ה-DNA עבר תהליך דעיכה לאורך זמן מחצית חיים של כ-100 אלף שנים, לאחריו התרחשה דעיכה בקצב איטי יותר (שמתואר מתמטית על ידי חוק חזקה).
DNA אנושי

בשל העניין האנתרופולוגי, הארכאולוגי והציבורי בשרידי אדם, אלו זכו לתשומת לב רבה של חוקרי DNA. בעיית הזיהום מתגברת בחקר דגימות אנושיות, שכן הדגימות מגיעות ממין זהה לזה של החוקרים שאוספים ומעריכים את הדגימות.
DNA אנושי > תוצאות

בנובמבר 2015, מדענים דיווחו על מציאת שן בת 110,000 שנים המכילה DNA של האדם הדניסובי, מין נכחד של בני אדם בסוג הומו. מחקרים נוספים חשפו מידע על קשרים בין אבותיהם של תושבי מרכז אסיה לבין העמים הילידים של ישבת אמריקה. באזור יבשת אפריקה, DNA מתכלה במהירות גדולה יותר בגלל האקלים הטרופי החם, אך בספטמבר 2017 נמצאו דגימות DNA עתיקות, שגילן תוארך לכ-8,100 שנים.
DNA עתיק שימש חוקרים בניסיונות תארוך של התפצלות האנושות המודרנית ממיני אדם אחרים. באמצעות ריצוף גנומים אפריקאיים של שלושה ציידים לקטים מתקופת האבן (בני 2000 שנה) וארבעה חקלאים מתקופת הברזל (בני 300 עד 500 שנים), החוקרים הצליחו לשער שההתפצלות הקדומה ביותר בין אוכלוסיות אנושיות התרחשה לפני 350,000 עד 260,000 שנים.
נכון לשנת 2021, הגנומים האנושיים העתיקים ביותר ששוחזרו לחלוטין הם בני כ-45,000 שנים. נתונים גנטיים תורמים לקבלת תמונה מדויקת יותר של ההגירה ושל ההיסטוריה הגנטית האנושית, ומאפשרים להבין את הרגלי הרבייה של בני אדם קדומים עם מיני אדם אחרים, למשל עם האדם הניאנדרטלי.
DNA אנושי > היבטים אתיים

DNA עתיק משמש לעיתים עבור דמויות פוליטיות לחיזוק הלאומיות. כך למשל, טען ראש ממשלת הונגריה ויקטור אורבן כי מחקר גנטי תומך בקשר שבין הלאום ההונגרי לשבטי ההונים בני המאה ה-5; גם ראש ממשלת ישראל בנימין נתניהו השתמש בממצאים פלאוגנטיים על מנת לטעון כי מוצא הפלשתים ממערב אירופה ולא מארץ ישראל.
בנוסף לכך, עשויות להתעורר דילמות לגבי ההקשר התרבותי של ממצאי ה-DNA העתיק, שכן לא תמיד ישנו קשר תרבותי שריר בין קהילות עתיקות לבין צאצאיהן. גם תהליך מיצוי ה-DNA עצמו עלול לפגוע במסורות של קהילות ילידיות, שכן במהלכו עלול להיגרם נזק לעצמות העתיקות.
על מנת להתמודד עם בעיות אתיות אלה, בשנת 2021 פורסם לראשונה במגזין Nature קוד אתי המכתיב קווים מנחים לעוסקים בפלאוגנטיקה ובפרט בחקר DNA עתיק, אשר נכתב על ידי חוקרים מלמעלה מ-30 מדינות.
ראו גם

פלאוגנטיקה
סוונטה פבו, ממייסדי תחום הפלאוגנטיקה, חתן פרס נובל לרפואה או פיזיולוגיה לשנת 2022
לקריאה נוספת

Beth Shapiro, Michael Hofreiter (eds.), Ancient DNA: Methods and Protocols, Methods in Molecular Biology volume 840, Humana press (2012)
Michael Haslam, Gail Robertson, Alison Crowther, Sue Nugent, Luke Kirkwood, Archaeological Science Under a Microscope: Studies in Residue and Ancient DNA Analysis in Honour of Thomas H. Loy, ANU press (2011)
Susanne Hummel (auth.), Ancient DNA Typing: Methods, Strategies and Applications, Springer-Verlag Berlin Heidelberg (2003)
Bernd Herrmann, Susanne Hummel (auth. and eds.), Ancient DNA: Recovery and Analysis of Genetic Material from Paleontological, Archaeological, Museum, Medical, and Forensic Specimens, Springer-Verlag New York (1994)
The Complete Book of Dinosaurs

| --- | --- |

כריכת המהדורה האנגלית
 מידע כללי
 מאת:  סטיב פארקר
 שפת המקור:  אנגלית
 סוגה:  מדע פופולרי
 הוצאה
 הוצאה בשפת המקור:  אפל
 תאריך הוצאה:  2004
 מספר עמודים:  448
 קישורים חיצוניים
 מסת"ב:  מסת"ב 9781840924565
The Complete Book of Dinosaurs, או בשמו המלא: "The Complete Book of Dinosaurs: A Fascinating Insight to 500 Species from the Prehistoric Age", הוא ספר מדע פופולרי מאת סטיב פארקר העוסק בדינוזאורים ובעלי חיים פרה-היסטוריים אחרים. הספר יצא ב-2004 באנגלית. הספר מיועד לקהל הרחב המתעניין בדינוזאורים אך רמתו גבוהה יחסית.
הספר כולל מבוא, דיון על מאובנים והתקופה הפרה-היסטורית בה חיו הדינוזאורים - המזוזואיקון, מיון הדינוזאורים ופרקים העוסקים בקבוצות השונות של בעלי החיים שחיו מהיווצרות החיים ועד ההומו ספיינס. כל פרק מכיל סקירה קצרה על הקבוצה ואחריה דפי מידע על היצורים העיקריים בכל קבוצה. כל דף מידע כולל מעין "תעודת זהות" הכוללת את שמו המדעי, פירוש השם, הגייתו, תקופת חייו, קבוצה טקסונומית עיקרית, אורך, משקל, מזון והמקומות בהם נמצאו המאובנים. בנוסף, כולל דף המידע תיאור מילולי של היצור, איור צבעוני המשחזר כיצד נראה כשהיה קיים ולעיתים אף צילומים של מאובניו.
פרקי הספר מכסים קבוצות שונות של בעלי החיים, החל בבעלי החיים המורכבים הראשונים שחיו באוקיינוסים, עבור בבעלי החיים הראשונים שחיו ביבשה, עבור בסקירה רחבה על קבוצות הדינוזאורים השונות, וכלה ביונקים המוקדמים והאדם הקדמון. בסך הכל כולל הספר מידע על 500 מיני בעלי חיים פרה-היסטוריים.
פרקי הספר

פרקי הספר הם:
מבוא
לב הספר:
החיים המוקדמים
כובשי היבשה (על הדו-חיים, הזוחלים והיצורים מהם התפתחו הדינוזאורים והיונקים)
הדינוזאורים הראשונים
אוכלי הבשר הקטנים (קלורוזאוריה, דרומאוזאוריים ומנירפטורים)
הטורפים הגדולים (תרופודה)
דינוזאורים דמויי יען (אורניתומימיים)
הענקים (זאורופודה)
דינוזאורים בעלי רגלי עופות (אורניתופודה)
מקורי הברווז (הדרוזאוריים)
ראשי העצם (פכיצפלוזאורים)
דינוזאורים משוריינים (אנקילוזאוריה)
דינוזאורים עם לוחיות (סטגוזאוריה)
דינוזאורים בעלי קרניים (צרטופסים)
יצורים אחרים מעידן הדינוזאורים
אחרי הדינוזאורים
אתרי מאובנים עיקריים
היכן לראות דינוזאורים
מילון מונחים
קרדיטים ותודות
מפתח עניינים (אינדקס)
Reflection (אלבום)

Reflection הוא אלבום הבכורה של להקת הפופ הבריטית פיפת' הרמוני. האלבום יצא לאור ב-30 בינואר 2015 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים.
האלבום הגיע למקום השלישי במצעד הבילבורד 200.
רקע והפקה

אחד ממפיקיו הבולטים ביותר של האלבום היה דוקטור לוק. כמו כן, העניק איגוד תעשיית ההקלטות האמריקאי את תואר הפלטינה לאלבום על מכירות של למעלה ממיליון עותקים במדינה, מה שהופך אותו לאחד מאלבומיה הנמכרים ביותר של הלהקה.
איגוד תעשיית ההקלטות המקסיקני העניק לאלבום את תואר הפלטינה על מכירות של למעלה מ-60,000 עותקים במדינה.
רשימת רצועות

| Reflection> מס' | Reflection> שם | Reflection> משך | Reflection>  | Reflection>  | Reflection>  | Reflection>  | Reflection>  | Reflection>  | Reflection>  |
| --- | --- | --- | --- | --- | --- | --- | --- | --- | --- |
| 1. | Top Down  | 3:40 |  |  |  |  |  |  |  |
| 2. | Boss  | 2:51 |  |  |  |  |  |  |  |
| 3. | Sledgehammer  | 3:50 |  |  |  |  |  |  |  |
| 4. | Worth It (בשיתוף קיד אינק)   | 3:44 |  |  |  |  |  |  |  |
| 5. | This is How We Roll  | 4:32 |  |  |  |  |  |  |  |
| 6. | Everlasting Love  | 3:04 |  |  |  |  |  |  |  |
| 7. | Like Mariah (בשיתוף טייגה)   | 3:28 |  |  |  |  |  |  |  |
| 8. | Them Girls Be Like  | 2:42 |  |  |  |  |  |  |  |
| 9. | Reflection  | 3:08 |  |  |  |  |  |  |  |
| 10. | Suga Mama  | 3:39 |  |  |  |  |  |  |  |
| 11. | We Know  | 2:57 |  |  |  |  |  |  |  |
| 12. | Going Nowhere  | 3:34 |  |  |  |  |  |  |  |
| משך כולל: | משך כולל: | 37:35 |  |  |  |  |  |  |  |
| Reflection — מהדורת דלוקס> מס' | Reflection — מהדורת דלוקס> שם | Reflection — מהדורת דלוקס> משך | Reflection — מהדורת דלוקס>  | Reflection — מהדורת דלוקס>  | Reflection — מהדורת דלוקס>  | Reflection — מהדורת דלוקס>  | Reflection — מהדורת דלוקס>  | Reflection — מהדורת דלוקס>  | Reflection — מהדורת דלוקס>  |
| --- | --- | --- | --- | --- | --- | --- | --- | --- | --- |
| 13. | Body Rock  | 4:03 |  |  |  |  |  |  |  |
| 14. | Brave Honest Beautiful (בשיתוף מייגן טריינור)   | 3:28 |  |  |  |  |  |  |  |
| משך כולל: | משך כולל: | 48:40 |  |  |  |  |  |  |  |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 16 |
|  אירלנד | מצעד האלבומים האירי | 23 |
|  ארצות הברית | בילבורד 200 | 5 |
|  ברזיל | טופ 100 ברזיל | 7 |
|  הולנד | מצעד 100 האלבומים ההולנדיים | 28 |
|  הממלכה המאוחדת | מצעד האלבומים הבריטי | 18 |
|  ולוניה | אולטראטופ 40 | 124 |
|  יפן | אוריקון | 85 |
|  מקסיקו | טופ 100 – מקסיקו | 29 |
|  נורווגיה | VG-lista | 24 |
|  ניו זילנד | המצעד הניו זילנדי הרשמי | 8 |
|  ספרד | PROMUSICAE | 9 |
|  סקוטלנד | מצעד האלבומים הסקוטי | 19 |
|  פורטוגל | מצעד האלבומים הפורטוגזי (AFP) | 30 |
|  פינלנד | המצעדים הפיניים הרשמיים | 45 |
|  פלנדריה | אולטראטופ 50 | 18 |
|  צרפת | SNEP | 111 |
|  קנדה | מצעד האלבומים הקנדי | 8 |
|  שוודיה | סוורייטופליסטן | 26 |
|  שווייץ | המצעד השווייצרי | 69 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  ארצות הברית | בילבורד 200 | 48 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | זהב | 20,000 |
| מקסיקו (AMPROFON) | פלטינה | 60,000 |
| קנדה (Music Canada) | זהב | 40,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | גרסה | מקור |
| --- | --- | --- | --- | --- | --- |
| הולנד | 30 בינואר 2015 | תקליט • תקליטור • הורדה דיגיטלית | אפיק • סייקו • סוני מיוזיק | רגילה • דלוקס |  |
| קנדה | 3 בפברואר 2015 | תקליט • תקליטור • הורדה דיגיטלית | אפיק • סייקו • סוני מיוזיק | רגילה • דלוקס |  |
| ארצות הברית | 3 בפברואר 2015 | תקליט • תקליטור • הורדה דיגיטלית | אפיק • סייקו • סוני מיוזיק | רגילה • דלוקס |  |
| הממלכה המאוחדת | 10 ביולי 2015 | תקליט • תקליטור • הורדה דיגיטלית | אפיק • סייקו • סוני מיוזיק | רגילה • דלוקס |  |
הערות שוליים

1 2  Reflection, Discogs (באנגלית)
↑  Fifth Harmony, Billboard
1 2  Gold & Platinum, RIAA (באנגלית)
1 2  AMPROFON, amprofon.com.mx
↑  RIAA-Nah? After 'Anti' Goes Platinum, Execs Explain the New Rules for Going Gold (and Platinum and Diamond), Billboard, ‏2016-02-17
↑  CERTIFICADOS – Pro-Música Brasil, pro-musicabr.org.br
↑  Gold/Platinum, Music Canada (באנגלית)
↑  'Reflection' van Fifth Harmony in iTunes (בהולנדית), נבדק ב-2020-03-27
↑  "Reflection: Fifth Harmony: Amazon.ca: Music". Canada: Amazon.com. February 3, 2015. Retrieved August 18, 2015., www.amazon.ca
↑  "Amazon.com: Fifth Harmony: Reflection: Music". United States: Amazon.com. February 3, 2015. Archived from the original on January 13, 2015. Retrieved August 18, 2015., www.amazon.com
↑  Reflection, 2015-07-10, נבדק ב-2020-03-27
| פיפת' הרמוני |
| --- | --- | --- |
| אלי ברוק • דיינה ג'יין • לורן חורגי • נורמני • קמילה קביו   דיסקוגרפיה • שירים • פרסים ומועמדויות | אלי ברוק • דיינה ג'יין • לורן חורגי • נורמני • קמילה קביו   דיסקוגרפיה • שירים • פרסים ומועמדויות |  |
| אלבומי אולפן | Reflection • 7/27 • Fifth Harmony |  |
| מיני-אלבומים | Better Together |  |
| סינגלים | "Miss Movin' On" • "Boss" • "Sledgehammer" • "Worth It" • "I'm in Love with a Monster" • "Work from Home" • "All in My Head (Flex)" • "That's My Girl" • "Down" • "He Like That" • "Por Favor" |  |
| סינגלים שיווקיים | "Me & My Girls" • "The Life" • "Write on Me" • "Angel" • "Deliver" • "Don't Say You Love Me" |  |
| שירים אחרים | "Brave Honest Beautiful" • "Sin Contrato (Remix)" |  |
| סיבובי הופעות | The Worst Kept Secret Tour • The Reflection Tour • 7/27 Tour • PSA Tour |  |
| --- | --- |
בקרת זהויות :  MusicBrainz release group: b6caee11-8635-4876-baf8-2658f121dbe2
The Vault Playlist, Vol. 1

The Vault Playlist, Vol. 1 הוא המיני-אלבום הראשון של הזמרת האמריקאית אלישה קיז. המיני-אלבום יצא לאור ב-7 באפריל 2017, על ידי חברת תקליטים תקליטי RCA. במיני-אלבום ישנה גרסה אקוסטית ללהיט "No One".
בנוסף לכך, ישנה גרסת פסנתר לשיר "If I Ain't Got You".
רקע והפקה

המיני-אלבום הופק על ידי אלישה קיז וקארי ברות'רס ג'וניור. מגזין הרולינג סטון התייחסו למיני-אלבום באחת מן הביקורות שלו.
רשימת רצועות

| Vault Playlist, Vol>  1.מס' | Vault Playlist, Vol>  1.שם | Vault Playlist, Vol>  1.משך | Vault Playlist, Vol>  1. | Vault Playlist, Vol>  1. | Vault Playlist, Vol>  1. | Vault Playlist, Vol>  1. | Vault Playlist, Vol>  1. | Vault Playlist, Vol>  1. | Vault Playlist, Vol>  1. |
| --- | --- | --- | --- | --- | --- | --- | --- | --- | --- |
| 1. | No One (גרסה אקוסטית)   | 4:19 |  |  |  |  |  |  |  |
| 2. | Place to Call My Own (גרסת AK)   | 3:08 |  |  |  |  |  |  |  |
| 3. | If I Ain't Got You (גרסת פסנתר ווקאלית)   | 3:51 |  |  |  |  |  |  |  |
| 4. | Stolen Moments  | 4:52 |  |  |  |  |  |  |  |
| 5. | Pray for Forgiveness  | 4:44 |  |  |  |  |  |  |  |
| משך כולל: | משך כולל: | 20:57 |  |  |  |  |  |  |  |